’n Predikantsvrou van Witbank lê in ’n ernstige toestand in die waaksaal van ’n Pretoriase hospitaal nadat sy gewond is toe sy haar bure tydens ’n gewapende rooftog wou gaan help.
Visser en sy twee dogters, Kirstie (18) en Nadine (14), het pas by die huis aangekom nadat hy hulle by ’n groentjiekonsert by die skool gaan haal het.
“Alles het so vinnig gebeur,” het mev. Visser gistermiddag gesê. Sy het die motorhuisdeur oopgemaak en terwyl haar man die motor geparkeer het, het vyf rowers hulle aangeval. Een was met ’n opvoukolfgeweer, dalk ’n AK47 of ’n R5, gewapen.
Hy het mnr. Visser in ’n sta?dium daarmee teen die kop geslaan en sy motorsleutels en selfoon gevat. Die ander rowers het almal pistole gehad. In die harwar het die meisies die huis ingevlug. Een van die rowers is agter hulle aan.
Mev. Van Kraayenburg is in die maag getref en haar man skrams deur vermoedelik ’n opslagkoeël. Hy is intussen ontslaan en sy is in ’n bestendige toestand in die Pretoria-Oos-Hospitaal.